open-index/open-wikipedia-markdown huggingface dataset:
குரூர் நீலகண்டன் நம்பூதிரிபாடு

**குரூர் நீலகண்டன் நம்பூதிரிபாடு** (*Kurur Neelakandan Namboodiripad*) சுதந்திரப் போராட்ட வீரரும், மகாத்மா காந்தியின் சீடரும் ஆவார். இவர் வெள்ளையனே வெளியேறு இயக்கம், உப்புச் சத்தியாகிரகம், குருவாயூர் சத்தியாகிரகம், வைக்கம் போராட்டம், சுதேசி இயக்கம் ஆகியவற்றில் பங்கேற்றார்.  

## அரசியல் வாழ்க்கை
குரூர் நீலகண்டன் நம்பூதிரிபாடு 1896 இல் திருச்சூர் மாவட்டத்திலுள்ள அடத் குரூர் மனையில் பிறந்தார். கொச்சி இராச்சியத்திலும், திருச்சூர் மாவட்டத்திலும் இந்திய தேசிய காங்கிரசை உருவாக்கிய முதல் சில தலைவர்களில் ஒருவர். 1920இல், இவர் கோழிக்கோட்டில் மகாத்மா காந்தியைச் சந்தித்து இந்திய விடுதலை இயக்கத்தில் சேர அனுமதி கேட்டார். ஜவகர்லால் நேருவும் இந்திரா காந்தியும் முதன்முதலில் திருச்சூர் வந்தபோது, குரூர்தான் அவர்களை வரவேற்றார். இந்திராகாந்தி பின்னர் தானும் தனது தந்தையும் குரூரின் கருத்துக்களை மதிப்பதாக கூறினார்.

இவர் திருச்சூர் மாவட்ட காங்கிரசு குழுவின் தலைவராக இருந்தார். அகில இந்திய காங்கிரசு குழுவின் உறுப்பினராகவும் (1922-32), கேரள காதி வாரிய செயலாளராகவும் இருந்தார். இவர், மாத்ருபூமி நாளிதழின் நிறுவனர் - இயக்குநர்களில் ஒருவராவார். இவர் கேரளாவில் காதியின் ஆரம்ப கால வீரர்களில் ஒருவர். 15 ஆகஸ்ட் 1959 அன்று இவர் எரவாக்காட்டில் காரில் பயணம் செய்தபோது ஒரு குழுவால் கொடூரமாக தாக்கப்பட்டார். ஆனால் பொதுமக்களால் காப்பாற்றப்பட்டு மருத்துவமனைக்கு கொண்டு செல்லப்பட்டார். கண்ணூர் மத்திய சிறையில் நடந்த காவலர்கள் தாக்கியதில் இவர் தனது வலது காதை இழந்தார்.

## லோகமான்யன்
பி. டபிள்யூ. செபாஸ்டியனுடன்  இந்திய சுதந்திர இயக்கத்திற்கு மேலும் வலுவூட்ட திருச்சூர் நகரில் *லோகமான்யன்* என்ற செய்தித்தாளைத் தொடங்கினார். இவர், அதன் தலைமையாசிரியராகவும், செபாஸ்டியன் அச்சுக் கோர்ப்பராகவும் வெளியீட்டாளராகவும் இருந்தனர்.

## மேற்கோள்கள்

பகுப்பு:1981 இறப்புகள்
பகுப்பு:மலையாள அரசியல்வாதிகள்
பகுப்பு:1896 பிறப்புகள்
குருவாயூர் சத்தியாகிரகம்

**குருவாயூர் சத்தியாகிரகம்** (*Guruvayur Satyagraha*) (1931-32) என்பது தற்போதைய திருச்சூர் மாவட்டத்திலுள்ள குருவாயூர் கோயிலுக்குள் தீண்டத்தகாதவர்களை அனுமதிக்கும் முயற்சியாக நடந்த சத்தியாகிரகம் ஆகும். 

## பின்னணி
திருச்சூர், மலபார் மாவட்டத்தின் பொன்னானி வட்டத்தின் ஒரு பகுதியாக இருந்தது. இப்போது கேரளாவின் ஒரு பகுதியாகும். இந்திய சுதந்திரப் போராட்ட வீரரான கே. கேளப்பன் இதற்கு தலைமை தாங்கினார். பின்னர், மகாத்மா காந்தியும், இந்திய தேசிய காங்கிரசும் விடுத்த வேண்டுகோளின் காரணமாக 12 நாட்கள் நடந்த உண்ணாவிரதப் போராட்டம் கைவிடப்பட்டது. மகாத்மா காந்தி இதை "நவீன காலத்தின் அதிசயம்" என்றும் "ஆன்மீக விடுதலையின் மக்கள் சாசனம் இது ஒரு சுமிருதி" என்று பாராட்டினார்.  கே. கேளப்பன், ஏ. கே. கோபாலன், பி. கிருஷ்ணப் பிள்ளை, மன்னத்து பத்மநாபன், என். பி. தாமோதரன் நாயர் ஆகியோர் இந்த போராட்டத்தின் தலைவர்களாக இருந்தனர். இது ஒரு தோல்வியாகவே முடிந்தது. மேலும், அடுத்த நான்கு வருடங்கள் வரை, குருவாயூரிலோ அல்லது கேரள மாநிலத்திலுள்ள மற்ற பகுதிகளிலோ நிலைமை பெரிதாக எதுவும் மாறவில்லை. 1936 -ல் தான் கேரளாவில் பல கோவில்கள் அனைவருக்கும் பயன்பாட்டுக்காக திறக்கப்பட்டது.

## காந்தியின் தலையீடு
கோவில் அறங்காவலராக இருந்த கோழிக்கோடு சாமுத்திரிகள் (கோவில் பாதுகாவலர்கள்) இரண்டாம் கட்ட போராட்டத்தின் போது இதை ஒப்புக்கொள்ள தயங்கினர். கேளப்பனும் பத்மநாபனும் 1932 செப்டம்பர் 22 முதல் சாகும்வரை உண்ணாவிரதம் இருந்தனர். ஆனால் அக்டோபர் 2 அன்று காந்திஜி தலையிட்டதால் போராட்டம் முடிவுக்கு வந்தது. காந்தியின் கருத்துப்படி, கேளப்பன் இரண்டு தவறுகளைச் செய்தார். முதல் நிகழ்வில், அவர் முன்பு காந்தியிடம் ஆலோசனை பெற்றிருக்க வேண்டும், ஆனால் அவர் அதை செய்ய தவறிவிட்டார்; இரண்டாவதாக, அவர் சாமுத்திரிகளிடம் உண்ணாவிரதம் இருப்பதற்கான நியாயமான அறிவிப்பை வழங்கியிருக்க வேண்டும். கேளப்பனின் உண்ணாவிரதத்தை காந்தி கட்டாயப்படுத்தி  முடித்து வைத்தார். நடந்த முக்கிய சம்பவங்களில் ஒன்று ஏ. கே.கோபாலன் சத்தியாகிரக இயக்கத்தின் எதிரிகளால் தாக்கப்பட்டார். இது கோவிலுக்குள் கட்டாயமாக நுழைய முயன்ற கிளர்ச்சியாளர்களின் ஆர்வத்தை தூண்டியது. மேலும், கோவிலை தற்காலிகமாக மூடுவதற்கும் வழிவகுத்தது.

## கோவில் நுழைவு ஆணை
அதைத் தொடர்ந்து, பொன்னானி வட்டத்தில் நடைபெற்ற கருத்துக் கணிப்பில் 77 சதவிகிதத்தினர் அனைத்து சாதியினரும் கோவில்களில் நுழைவதை ஆதரித்தனர். கேரளாவின் பல்வேறு பகுதிகளிலிருந்து வந்த தலைவர்கள், பின்னர் சி. இராசகோபாலாச்சாரியின் தலைமையில் ஒன்றிணைந்தனர். மற்ற இந்திய தேசிய காங்கிரசு தலைவர்கள் பி. கிருஷ்ணப் பிள்ளை, ஏ. கே. கோபாலன் ஆகியோர் இந்த முயற்சியில் பங்கேற்றனர். இந்தியாவில் 1936இல் கோவில்களில் நுழையும் உரிமை ஈழவர் போன்ற "பிற்படுத்தப்பட்ட" இந்துக்களுக்கும் திருவிதாங்கூர் மகாராஜாவால் கோவில் நுழைவு ஆணையின் மூலம் வழங்கப்பட்டது.

## மேற்கோள்கள்

## வெளி இணைப்புகள்
* Kerala Cafe: Kerala History
* JSTOR: Temple-entry Movement in Travancore by Robin Jeffrey - requires JSTOR access beyond first page.
பகுப்பு:குருவாயூர்
பகுப்பு:கேரள வரலாறு
பகுப்பு:இந்து இயக்கங்கள்
இ. இக்கண்ட வாரியர்

**இக்கண்ட வாரியர்** (*Ikkanda Warrier*) (மலையாளம்;ഇക്കണ്ട വാര്യര്) (1890 - 1977) 1948இல் தொடங்கி, இந்தியாவின் கொச்சி மாநிலத்தின் மூன்றாவதும் கடைசி பிரதமராகவும் இருந்தார்.

## ஆரம்ப கால வாழ்க்கை
வாரியர் 1890இல் திருச்சூரிலுள்ள ஒல்லூர் இடக்குன்னி வாரியர் குடும்ப உறுப்பினராகப் பிறந்தார். இரிஞ்ஞாலகுடா, எர்ணாகுளம், திருச்சூரில் ஆரம்பக் கல்வியை முடித்த பிறகு, எர்ணாகுளம் மகாராஜா கல்லூரியில் இடைநிலை தேர்வில் தேர்ச்சி பெற்றார். பின்னர், சென்னை கிறித்துவக் கல்லூரியில் இளங்கலையையும், சென்னை டாக்டர் அம்பேத்கர் அரசு சட்டக் கல்லூரியிலும் திருவனந்தபுரம் சட்டக் கல்லூரியிலும் சட்டம் முடித்த பின்னர், தனது சட்டப் பயிற்சியை திருச்சூரில் ஆரம்பித்தார்.

## இந்திய விடுதலை இயக்கம்
சென்னையில் தனது கல்லூரி நாட்களில், இவர் இந்திய சுதந்திரப் போராட்டத்தில் ஈர்க்கப்பட்டார். மேலும், அந்த ஆண்டு சென்னையில் நடைபெற்ற காங்கிரசு மாநாட்டில் தீவிரமாக பங்கேற்றார். காந்திய கொள்கைகளால் ஈர்க்கப்பட்ட இகண்டவாரியார் இந்திய சுதந்திர போராட்டத்தில் முக்கியப் பங்கு வகித்தார். 1947இல், கொச்சி ராஜ்ய பிரஜாமண்டலத்தின் தலைவரான இக்கண்டவாரியர் கொச்சியை முடியாட்சியிலிருந்து விடுவிக்க கடுமையாக உழைத்தார். 1948இல், கொச்சி மாநிலம் சுதந்திரம் பெற்று கொச்சியின் முதல் பிரதமரானார். பின்னர் கொச்சி திருவிதாங்கூரில் இணைந்தது. பின்னர், மலபாருடன் இணைத்து 1956இல் கேரள மாநிலத்தை உருவாக்கியது.

அகில இந்திய மாநில மக்கள் மாநாட்டின் தீவிர ஆதரவாளராக இருந்தார். மேலும், அந்த அமைப்பில் பல அலுவல்களை நடத்தினார். இவர் கொச்சியின் திவான் தோ.சங்கர வாரியரின் பேரனாவார். திருச்சூர் மாவட்டத்திலுள்ள பீச்சி அணை, வாழானி அணை , பெரிங்கல்குத்து அணையின் கட்டிடக் கலைஞராகக் கருதப்படுகிறார்.

## இறப்பு
இக்கண்டவாரியர், ஜூன் 8, 1977இல் இறந்தார்.

## மேற்கோள்கள்

பகுப்பு:கேரள முதலமைச்சர்கள்
பகுப்பு:மலையாள அரசியல்வாதிகள்
பகுப்பு:1977 இறப்புகள்
பகுப்பு:1890 பிறப்புகள்
முக்கல்நாயக்கன அள்ளி

**முக்கல்நாயக்கன அள்ளி** (*Mukkalnaickanahalli*) ன்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டத்துக்கு   உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  10 கிலோமீட்டர் தொலைவ் உள்ளது.

**மேல் இராஜாேதோப்பு**
-------
தருமபுரி மாவட்டத்தில் இருந்து சுமார் 12 கிலோமீட்டர் தொலைவில் உள்ளது. முக்கல்நாயக்கன் அள்ளி ஊராட்சிக்கு உட்பட்ட கிராமமாகும். இயற்கை எழில் கொஞ்சும் மலைகள் சூழ்ந்தும், கரும்பு, மஞ்சள், நெல், மல்லிகை பூ வியாபாரம் என  வேளாண்மையில் தலைச் சிறந்து விளங்கும் ஊராகவும் திகழ்கிறது. இவ்வூரில் 300 மக்கள் வசித்து வருகின்றனர். இங்கு குழந்தைகளுக்கான அங்கன்வாடி மையமும்,  மாணவர்கள் பயில உயர்நிலைப் பள்ளியும் உள்ளது. மேலும் அரசு ஆரம்ப சுகாதார நிலையமும் அமைந்துள்ள ஊராகத் திகழ்கிறது. இச்சுகாதார நிலையம் அருகிலுள்ள ஊர்களிலிருந்து வரும் மக்களின் நோய்களை குணப்படுத்தும் மையமாகச் செயல்படுகிறது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1,587 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6,576 ஆகும். இதில் பெண்களின் எண்ணிக்கை 3,172 என்றும், ஆண்களின் எண்ணிக்கை 3,404 என்றும் உள்ளது.
## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
நாராயண் மேகாஜி லோகண்டே

**நாராயண் மேகாஜி லோகண்டே** (*Narayan Meghaji Lokhande*) (1848-1897) இந்தியாவில் தொழிற்சங்க இயக்கத்தின் தந்தை ஆவார். இவர் 19ஆம் நூற்றாண்டில் துணி ஆலைகளின் பணி நிலைமைகளை மேம்படுத்தியதற்காக மட்டுமல்லாமல், சாதி , வகுப்புவாத பிரச்சினைகளில் தனது தைரியமான முயற்சிகளுக்காகவும் நினைவுகூரப்படுகிறார். நாராயண் மேகாஜி லோகண்டே, மகாத்மா ஜோதிராவ் புலேவின் முக்கிய சகா. 
இந்திய அரசு 2005இல் இவரது புகைப்படத்துடன் ஒரு அஞ்சல் தலையை வெளியிட்டது.

## குடும்பம்
இவர் புனே மாவட்டத்தில் கன்ஹெர்சரைச் சேர்ந்த மாலி குடும்பத்தில் பிறந்தார். இவர் உயர்நிலைப் பள்ளி வரை படித்திருந்தார். இவரின் மனைவி பெயர் கோபிகாபாய், இவர்களுக்கு கோபிநாத் என்ற மகன் இருந்தார்.

## சமூகப் பங்களிப்பு
சத்யசோதாக் சமாஜ இயக்கத்தின் இரண்டாம் ஆண்டில் 1874இல் உறுப்பினரானார்.

லோகண்டே, இந்தியாவின் தொழிற்சங்க இயக்கத்தின் தந்தை என்று போற்றப்படுகிறார். 1880 முதல் மும்பையிலிருந்து வெளியிடப்பட்ட தீனபந்து என்ற மராட்தி இதழின் நிர்வாகத்தை இவர் ஏற்றுக்கொண்டார். இந்த நேரத்தில் இவர் மும்பையிலுள்ள ஒரு பருத்தி ஆலையில் தலைமை எழுத்தராக இருந்த வேலையை விட்டுவிட்டு *மில்ஹேண்ட்ஸ்* சங்கத்தை நிறுவி, சமூக சேவையில் தன்னை முழுமையாக அர்ப்பணித்தார். இவர் மும்பை கம்கார் சங்கத்தையும் நிறுவினார்.

லோகண்டேவுடன், ஜோதிராவ் புலே மும்பையில் துணி ஆலைத் தொழிலாளர்களின் கூட்டங்களிலும் உரையாற்றினார். புலேவும் அவரது சகாக்களான கிருஷ்ணாராவ் பாலேக்கர், லோகண்டே ஆகியோர் விவசாயிகளையும் தொழிலாளர்களையும் ஒழுங்கமைக்க முயற்சிப்பதற்கு முன், எந்தவொரு நிறுவனமும் தங்கள் குறைகளைத் தீர்க்க எந்த முயற்சியும் எடுக்கவில்லை என்பது குறிப்பிடத்தக்கது. இவர் இந்தியாவில் 'பாம்பே மில் ஹேண்ட்ஸ் அசோசியேஷன்' என்ற முதல் தொழிலாளர் சங்கத்தை தொடங்கினார்

## முக்கியப் பணிகள்
இவரது முயற்சி காரணமாக சில உரிமைகளை ஆலைத் தொழிலாளர்கள் பெற்றனர்:

* ஆலைத் தொழிலாளர்களுக்கு ஞாயிற்றுக்கிழமை வார விடுமுறை அளிக்க வேண்டும்.
* பிற்பகலில், தொழிலாளர்களுக்கு அரை மணி நேர இடைவெளியை வழங்க வேண்டும்.
* ஆலை காலை 6:30 மணியிலிருந்து செயல்பட ஆரம்பித்து சூரியன் மறைவதற்குள் மூடப்பட வேண்டும்.
* தொழிலாளர்களின் சம்பளம் ஒவ்வொரு மாதமும் 15 ஆம் தேதிக்குள் வழங்கப்பட வேண்டும்.

இவருக்கு பிரித்தானிய அரசு 'ராவ் பகதூர்' என்ற பட்டத்தை வழங்கியது.

## மேற்கோள்கள்

பகுப்பு:மராத்தியர்கள்
பகுப்பு:மகாராட்டிர மக்கள்
பகுப்பு:1897 இறப்புகள்
பகுப்பு:1848 பிறப்புகள்
மிஸ்டர் அண்ட் மிசஸ் சின்னத்திரை 1

**மிஸ்டர் அண்ட் மிசஸ் சின்னத்திரை 1** என்பது 20 சனவரி முதல் 19 மே 2019 ஆம் ஆண்டு வரை விஜய் தொலைக்காட்சியில் ஞாயிற்றுக்கிழமைதோறும் மாலை 6.30 மணிக்கு ஒளிபரப்பான உண்மைநிலை போட்டி விளையாட்டு நிகழ்ச்சி ஆகும். இது மிஸ்டர் அண்ட் மிசஸ் சின்னத்திரையின் முதல் பருவம் ஆகும். இந்த பருவத்தையும் தொகுப்பாளர் மா கா பா ஆனந்த் என்பவர் தொகுப்புரை ஆற்றி நடத்தினார். இந்த நிகழ்ச்சியில் பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர். இந்த பருவத்தில் வெற்றியாளராக சின்னத்திரை நடிகர் சங்கரபாண்டியன் மற்றும் அவரது மனைவி ஜெயபாரதி ஆவார்கள்.

## போட்டியாளர்கள்
* மணிமேகலை & உசைன்
** மணிமேகலை: சின்னத்திரை நிகழ்ச்சி தொகுப்பாளர்.
** உசைன்: திரைப்பட நடன இயக்குநர்.
* நிஷா & ரியாஸ்
** நிஷா: கலக்கப்போவது யாரு நிகழ்ச்சியின் போட்டியாளர் மற்றும் நகைச்சுவை நடிகை.
* சங்கரபாண்டியன் & ஜெயபாரதி
** சங்கரபாண்டியன்: சின்னத்திரை நடிகர்.
** ஜெயபாரதி: பள்ளி ஆசிரியர்.
* அந்தோணி தாசன் & ரீட்டா
** அந்தோணி தாசன்: பாடகர் மற்றும் கிராமத்து நடனம் ஆடுபவர்.
** ரீட்டா: கிராமத்து நடனம் ஆடுபவர்.
* பிரியா & பிரின்ஸ்
** பிரியா: சின்னத்திரை நடிகை.
* சுபர்ணன் & பிரியா (அத்தியாயம்: 1-7) 
** சுபர்ணன்: சின்னத்திரை நடிகர்.
* திரவியம் & ரித்து
** திரவியம்: சின்னத்திரை நடிகர்.
* தங்கதுரை & அருணா
** தங்கதுரை: கலக்கப்போவது யாரு நிகழ்ச்சியின் போட்டியாளர் மற்றும் நகைச்சுவை நடிகர்.
* செந்தில் & ராஜலட்சுமி
** செந்தில்: சூப்பர் சிங்கர் போட்டியாளர் மற்றும் கிராமத்து பாடகர்.
** ராஜலட்சுமி: சூப்பர் சிங்கர் போட்டியாளர் மற்றும் கிராமத்து பாடகி.
* ஃபாரீனா & ரஹ்மான் (அத்தியாயம்: 1-3)
** ஃபாரீனா: சின்னத்திரை நிகழ்ச்சி தொகுப்பாளர் மற்றும் நடிகை.

## அத்தியாயங்கள்

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
யூலிமார் ரோஜாஸ்

**யூலிமர் ரோஜாஸ் ரோட்ரிக்ஸ்** (*Yulimar Rojas*) ( Spanish pronunciation: [ˈuliˈmaɾ xroxah] ;  **யோலிமர் ரோஜாஸ்** என்றும் அழைக்கப்படுகிறார்; பிறப்பு 21 அக்டோபர் 1995) வெனிசுலா தடகள வீராங்கனை ஆவார். இவர் பெண்கள் மும்முறை தாண்டுதல் போட்டியில் உலக சாதனை படைத்துள்ளார். இவர் 2020 கோடைக்கால ஒலிம்பிக் விளையாட்டுப் போட்டிகளில் மும்முறைத் தாண்டுதலில் வெற்றியாளர் ஆவார்.  முன்னதாக இவர் இரண்டு முறை (20117 இலண்டன் மற்றும் 2019 தோஹா) உலகளாவிய வெற்றியாளர் ஆவார். மேலும், உள்ளரங்க தடகள விளையாட்டுப் போட்டிகளான 2016 போர்ட்லேண்டு மற்றும் 2018 பர்மிங்காம் தடகளப் போட்டிகளின் வெற்றியாளரும் ஆவார். வெனிசுலாவின் பின்தங்கிய பகுதியில் வளர்க்கப்பட்ட இவர், இளம் வயதிலேயே மற்ற விளையாட்டுகளில் வெற்றி பெற்றார், ஆனால் வசதி இல்லாததால் தொடர்ந்து பயிற்சி செய்ய முடியவில்லை. இவர் தனது தடகளப் பயிற்சியைத் தொடர 2015 ஆம் ஆண்டில் இசுபெயினின் லஜாரா சென்றார்.

## சர்வதேச போட்டிகள்

## மேற்கோள்கள்

பகுப்பு:வாழும் மக்கள்
பகுப்பு:கிரியோல் மக்கள்
பகுப்பு:1995 பிறப்புகள்
பகுப்பு:தட கள விளையாட்டு வீரர்கள்
பகுப்பு:ஒலிம்பிக் போட்டியாளர்கள்
சிட்னி மெக்லாலின்

**சிட்னி மைக்கேல் மெக்லாஹ்லின்** (*Sydney Mclaughlin*) (பிறப்பு ஆகஸ்ட் 7, 1999) ஒரு அமெரிக்க தடை தாண்டும் ஓட்டம், விரைவோட்ட வீராங்கனை ஆவார். இவர் 2020 கோடைக்கால ஒலிம்பிக் விளையாட்டுப் போட்டிகளில் தங்கப் பதக்கம் வென்றவர். இவர் 2018 ஆம் ஆண்டில் தொழில்முறைப் போட்டிகளுக்கு வருவதற்கு ஓராண்டு முன்னதாக கென்டக்கி பல்கலைக்கழகத்தில் தனது கல்வியை முடித்திருந்தார். டோக்கியோ ஒலிம்பிக்கில் இறுதி ஓட்டத்தில் ஆகஸ்ட் 4, 2021 அன்று மகளிர் 400 மீட்டர் தடை ஓட்டத்தில்  51.46 வினாடிகளில் தற்போதைய உலக சாதனையைப் படைத்தவர். 2020 ஐக்கிய அமெரிக்க ஒலிம்பிக் சோதனை களில் 51.90 என்ற உலக சாதனையை நிகழ்த்தியபோது அந்த நிகழ்வில் 52 வினாடிகளை முறியடித்த முதல் பெண்ணும் இவரேயாவார்.

இவர் 400 மீட்டர் தடை ஓட்டத்தில் 2020 ஐக்கிய அமெரிக்க ஒலிம்பிக் சோதனைகளில் வென்றார். இதைத் தொடர்ந்து 2020 கோடைகால ஒலிம்பிக்கில் தங்கப் பதக்கம் வென்றார். நடப்பு தங்கப் பதக்கம் வென்ற அணித்தலைவர் டலிலா முஹம்மதுவை இரண்டாவது இடத்திற்குப் பின் தள்ளினார்.  2019 ஆம் ஆண்டில் உலக வாகையாளர் போட்டியில் 400 மீட்டர் தடை ஓட்டத்தில் மெக்லாலின் வெள்ளிப் பதக்கம் வென்றார். இவர் 2016 ஆம் ஆண்டு ஐக்கிய அமெரிக்க ஒலிம்பிக் சோதனை ஓட்டப்பந்தயத்தின் போது 400 மீட்டர் தடை ஓட்டத்தில் மூன்றாமிடம் பிடித்தார். 2016 கோடைக்கால ஒலிம்பிக் விளையாட்டுப் போட்டிகளுக்கு அமெரிக்க தடகள அணிக்கு தகுதி பெற்ற இளைய தடகள வீராங்கனையான இவர் ஒட்டுமொத்தமாக 16 வது இடத்தைப் பிடித்தார்.

## ஆரம்ப கால வாழ்க்கை
சிட்னி மெக்லாலின் ஆகஸ்ட் 7, 1999 அன்று நியூ பிரன்சுவிக், நியூ ஜெர்சியில் பிறந்தார். இவர் 1984 ஒலிம்பிக் சோதனை ஓட்டப் பந்தயங்களில் 400 மீட்டரில் அரை இறுதிப் போட்டியாளரான வில்லி மெக்லாலின் மகள் ஆவார். பிப்ரவரி 2021 இல் இவரது தந்தைக்கு இதய மாற்று அறுவை சிகிச்சை நடந்தது. இவரின் தாயார், மேரி நியூமிஸ்டர் மெக்லாலின், ஒரு உயர்நிலைப் பள்ளி அளவிலான ஓட்டப்பந்தய வீரர் ஆவார்.

இவர் நியூ ஜெர்சியிலுள்ள துனெலனில் வளர்ந்தார். இசுகாட்ச் சமவெளியில் உள்ள யூனியன் கத்தோலிக்க பிராந்திய உயர்நிலைப் பள்ளியில் 2017 ஆம் ஆண்டின் உறுப்பினராக உள்ளார். மேலும் கல்வியிலும் சிறந்த தேர்ச்சி பெற்றுள்ளார். மெக்லாலின் சகோதரர் டெய்லர் மற்றும் அவர்களின் மூத்த சகோதரி மோர்கன் ஆகியோரைத் தொடர்ந்து சிறு வயதிலேயே ஓடத் தொடங்கினார். மிச்சிகன் பல்கலைக்கழகத்திற்காகப் போட்டியிட்ட டெய்லர், 2016 ஐஏஏஎஃப் உலக 20 வயதிற்குக் கீழானோருக்கான வாகையாளர் போட்டியில் 400 மீ தடை ஓட்டத்தில் வெள்ளிப் பதக்கம் பெற்றார்.  இவருடைய தம்பி ரியான், தனது மூத்த உடன்பிறப்புகளை யூனியன் கத்தோலிக்கில் ஒரு தனித்துவமான தோற்றமாக முன் மாதிரியாக எடுத்துக் கொண்டார்.

### சர்வதேச போட்டிகள்

## மேற்கோள்கள்
 
Who is Sydney McLaughlin, and Why is She Famous? 

பகுப்பு:வாழும் மக்கள்
பகுப்பு:1999 பிறப்புகள்
தைவானி

***தைவானி*** (*Taiwani*) என்பது எரெபிடே குடும்பத்தினைச் சார்ந்த அந்துப்பூச்சி பேரினமாகும். இந்தப் பேரினத்தினை 2008ஆம் ஆண்டில் மைக்கேல் பைபிகர் எனும் உயிரியலாளர்  நிறுவினார். இந்தப் பேரினத்தின் கீழ் நான்கு சிற்றினங்கள் உள்ளன.

## சிற்றினங்கள்

* *தைவானி யோஷிமோடோய்* பைபிகர் , 2008
* *தைவானி இம்பரேட்டர்* பைபிகர், 2008
* *தைவானி அல்பிபங்க்டா* (விலேமேன், 1915)
* *தைவானி பியல்பிபன்க்டா* பைபிகர் , 2008

## மேற்கோள்கள்
* 

பகுப்பு:பூச்சிகள்
நடுஅள்ளி

**நடுஅள்ளி** (*Naduhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது அக்கமனஅள்ளி ஊராட்சிக்கு உட்பட்ட ஒரு சிற்றூர் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 5 கிலோமீட்டர் தொலைவும், மாநில தலைநகரான சென்னையிலிருந்து 289 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1255 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4894 ஆகும். இதில் பெண்களின் எண்ணிக்கை 2326 என்றும், ஆண்களின் எண்ணிக்கை 2568 என்றும் உள்ளது. கிராமத்தின் மொத்த எழுத்தறிவு விகிதம் 59.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*நடுஅள்ளி நரசிம்மசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
நாகர்கூடல்

**நாகர்கூடல்** (*Nagarkoodal*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவும், நல்லம்பள்ளியில் இருந்து 4 கிலோ மீட்டர் தொலைவிலும், மாநில தலைநகரான சென்னையிலிருந்து 306 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 891 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3898 ஆகும். இதில் பெண்களின் எண்ணிக்கை 1877 என்றும், ஆண்களின் எண்ணிக்கை 2021 என்றும் உள்ளது. கிராமத்தின் மொத்த எழுத்தறிவு விகிதம் 53.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*நாகர் கூடல் நரசிம்மசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தாமசு பர்கெ

**தாமசு எட்மண்டு டாம் பர்கெ** (*Thomas Edmund "Tom" Burke*)  ஓர் அமெரிக்க ஓட்டப்பந்தய வீரராவார். 1875 ஆம் ஆண்டு சனவரி மாதம் 15 ஆம் தேதியன்று இவர் பிறந்தார். 1896 ஆம் ஆண்டு நடைபெற்ற முதலாவது ஒலிம்பிக் போட்டியின்  100 மற்றும் 400 மீட்டர் ஓட்டப் பந்தயங்களில் வெற்றி பெற்ற முதல் வீரராவார்.

## வாழ்க்கைக்குறிப்பு
பர்க் 1875 ஆம் ஆண்டு  மாசசூசெட்சில் பிறந்தார். தெற்கு பாசுடனில் உள்ள சஃபோல்க் தடகள சங்கம் மற்றும் பாசுடன் தடகள சங்கம் ஆகியவற்றிற்காக இவர் போட்டியிட்டார். 

பாசுடன் பல்கலைக்கழகச் சட்டப் பள்ளியில் மாணவராக இருந்த  பர்கெ 1895 ஆம் ஆண்டு நடைபெற்ற  தடகளப் போட்டிகளில் தொழில்முறை தடகள ஒன்றியப்  பட்டத்தை வென்றார். இப்போட்டியில் பர்கெ 400 மீட்டர், 440 யார்டு போட்டிகளில் ஓடி வென்றார். இதன் மூலம் 400 மீட்டர், 440 யார்டு ஓட்டப்பந்தயங்களில்  புகழ்பெற்ற தடகள வீரரானார்.   ஏதென்சு நகரில் 1896 ஆம் ஆண்டு நடைபெற்ற தொடக்க நவீன ஒலிம்பிக் போட்டிகளில் இவர் கலந்து கொண்ட முதல் நிகழ்வில் பல சிறந்த ஓட்டப்பந்தய வீரர்கள் இல்லை. வியக்கத்தக்க வகையில் பர்கெ 100 மீட்டர் பந்தயத்தை வென்றார். குதிகால் தொடக்க முறை எனப்படும் உடல் வளைந்த நிலையில் நின்று ஓடத் தொடங்குபவர் என்பதற்காகவும் பர்கெ அறியப்படுகிறார். இம்முறை அந்த நேரத்தில் அசாதாரணமானது ஆனால் இப்போது நிலையான பயன்பாட்டில் உள்ளது. இறுதிப் போட்டியில் பர்கெ 12.0 நொடிகளில் ஓடி முதல் பரிசை வென்றார். தொடக்க சுற்றில் இவர் மேலும் சிறப்பாக 11.8 நொடிகளில் ஓடியிருந்தார்.  

இதே ஒலிம்பிக்கில், பர்கெ 400 மீட்டர் ஓட்டத்தையும் வென்றார். இந்த நிகழ்விற்கான பர்கெவின்  நேரங்கள் தொடக்க சுற்றில்  58.4 நொட்டிகளாகவுனம் இறுதிப் போட்டியில் 54.2 நொட்டிகளாகவும் இருந்தது  இரண்டு போட்டிகளிலும் பர்கெ  முதலிடம் பிடித்தார். 

பின்னர் பர்கெ தனது வாழ்க்கையில்  நீண்ட தூர ஓட்டங்களிலும் நிபுணத்துவம் பெற்றார். 440 யார்டு 880 யார்டு ஓட்ட நிகழ்வுகளில் கல்லூரிகள் சங்க அமெரிக்கத் தொழில் முறை தடகளப் பட்டங்களை வென்றார்.  1896 ஒலிம்பிக்கில் பெற்ற வெற்றியால் ஈர்க்கப்பட்டு பாசுடனில் 1897 ஆம் ஆண்டில் நடைபெற்ற மராத்தான் நிகழ்வில்  தொடக்க ஓட்டக்காரர்களில் ஒருவராக இருந்தார்.  

பர்கெ பின்னர் ஒரு வழக்கறிஞரானார். ஆனால் ஒரு தடகள பயிற்சியாளராகவும், பாசுடன் செய்தியிதழ் போன்ற பத்திரிகைகளில் பகுதிநேர பத்திரிகையாளராகவும் இருந்தார்,  

43 வயதாக இருந்தபோது இவர் முதலாம் உலகப் போரில் முதல் கப்பற்படை அதிகாரியாக  நியமிக்கப்பட்டார். அமெரிக்க இராணுவத்தில் இந்த பதவியைப் பெற்ற மூத்த மனிதர் என்ற சிறப்பும் இவருக்கு உண்டு. 

1929 ஆம் ஆண்டு  53 ஆவது வயதில் ஒரு படகு விபத்தில் சிக்கி  பர்கெ இறந்தார். 

## மேற்கோள்கள்


## மேலும் படிக்க
* 

பகுப்பு:1929 இறப்புகள்
பகுப்பு:1875 பிறப்புகள்
பகுப்பு:ஒலிம்பிக் போட்டியாளர்கள்
பகுப்பு:அமெரிக்க விளையாட்டு வீரர்கள்
பகுப்பு:தட கள விளையாட்டு வீரர்கள்
எம். வி. இராகவன்

**மேலத்து வீட்டில் இராகவன்** (*Melathu Veettil Raghavan*) (5 மே 1933 - 9 நவம்பர் 2014) ஓர் மூத்த பொதுவுடைமைத் தலைவரும், இந்தியாவின் கேரள மாநிலத்தின் முன்னாள் அமைச்சரும் ஆவார். இவர் பொதுவுடைமை மார்க்சிசக் கட்சியின் பொதுச் செயலாளராக இருந்தார். ஐக்கிய ஜனநாயக முன்னணி கூட்டணி பங்காளியாக இருந்தார். பொதுவுடைமை மார்க்சிசக் கட்சி உருவாவதற்கு முன்பு இவர் இந்திய கம்யூனிஸ்ட் கட்சியின் (மார்க்சிசம்) முக்கிய தலைவராக இருந்தார். 

இவர் கேரளாவின் வடக்கு மலபார் பகுதியில் உள்ள கண்ணூர் மாவட்டத்தைச் சேர்ந்தவர். கண்ணூர் மாவட்டத்தில் நாட்டின் முதல் கூட்டுறவு துறை மருத்துவக் கல்லூரியான பரியராம் மருத்துவக் கல்லூரியை இராகவன் நிறுவினார். பாப்பினிசேரியில் மாநிலத்தில் முதல் 'நஞ்சு சிகிச்சை மையம்' (பாம்பு நஞ்சு அகற்றும் மையம்) கட்டிய முக்கிய நபராகவும் இருந்தார். தர்மசாலையில் ஒரு பாம்புப் பூங்கா அமைத்தது இவரது மற்றொரு முக்கிய சாதனையாகும். இது ஒரு பெரிய சுற்றுலாத் தலமாக மாறியுள்ளது.

## சொந்த வாழ்க்கை
இராகவன், 5 மே 1933 அன்று கண்ணூரில் சங்கரன் நம்பியாருக்கு பிறந்தார்.  ஜானகி என்பவரை மணந்தார். இந்த தம்பதியருக்கு மூன்று மகன்களும் ஒரு மகளும் உள்ளனர்,  இவரது மகன்களில் ஒருவரான எம். வி நிகேஷ் குமார், செய்தி வாசிப்பாளராக இருக்கிறார். 

## இறப்பு
2005 முதல், இவர் மேம்பட்ட நடுக்குவாத நோயால் பாதிக்கப்படிருந்த இவர் 9 நவம்பர் 2014 அன்று தனது 81 வயதில் இறந்தார்.    பையம்பலம் கடற்கரையிலுள்ள சுடுகாட்டில் சுதேசாபிமானி இராமகிருட்டிண பிள்ளை, ஏ. கே. கோபாலன், கே.ஜி. மாரார்  எ. கி. நாயனார் ஆகியோரின் கல்லறைக்கு அருகே இவருடைய உடல் முழு அரசு மரியாதையுடன் தகனம் செய்யப்பட்டது 

## மேற்கோள்கள்

## வெளியிணைப்புகள்
*Rediff On The NeT: Communist Marxist Party leader M V Raghavan in a no-holds-barred interview about his recent arrest
* http://www.niyamasabha.org/codes/members/m533.htm

பகுப்பு:2014 இறப்புகள்
பகுப்பு:1933 பிறப்புகள்
பகுப்பு:மலையாள அரசியல்வாதிகள்
ஆர்யாதன் முகமது

**ஆர்யாதன் முகமது** (*Aryadan Muhammed*) ஓர் இந்திய தேசிய காங்கிரசு கட்சித் தலைவரும், உம்மன் சாண்டி அமைச்சகத்தில் ( கேரள அரசு ) முன்னாள் மின்சார மற்றும் போக்குவரத்து அமைச்சருமாவார். 2011 மாநிலத் தேர்தலில் வெற்றி பெற்ற பிறகு கேரளாவின் நிலம்பூர் தொகுதியை இவர் பிரதிநிதித்துவப்படுத்தினார்.

## சொந்த வாழ்க்கை
ஆர்யாதன் முகமது 15 மே 1935 இல் உன்னீன் - கட்டியமுன்னி தம்பதியருக்கு மகனாகப் பிறந்தார். இவர் மரியும்மா என்பவரை வை திருமணம் செய்து கொண்டார். இவர்களுக்கு இரண்டு மகன்களும் இரண்டு மகள்களும் உள்ளனர்.

## அரசியல் வாழ்க்கை
1952இல் இந்திய தேசிய காங்கிரசு கட்சி உறுப்பினராக அரசியலில் நுழைந்த முகம்மது, 1958 முதல் கேரள பிரதேச காங்கிரசு குழு உறுப்பினராக இருந்தார். பின்னர், கோழிக்கோடு மாவட்டச் செயலாளராகவும், மலப்புறம் மாவட்டத்தலைவராகவும், கேரள பிரதேச பொதுச் செயலாளராகவும் பணியாற்றினார். ஐம்பதுகளில் இந்திய தேசிய தொழிற்சங்க காங்கிரசின் (ஐஎன்டியுசி) தீவிர உறுப்பினராக இருந்த இவர் பல்வேறு தொழிலாளர் சங்கங்களின் தலைவராகவும் இருந்துள்ளார்.

முகமது கேரள சட்டமன்றத்திற்கு முதல் முறையாக 1977இல் தேர்ந்தெடுக்கப்பட்டார். 1980இல் இடைத்தேர்தல் மூலம் மீண்டும் தேர்ந்தெடுக்கப்பட்டார். அப்போதிருந்து, 8வது சட்டமன்றம் முதல் 13வது சட்டமன்றம் வரை (1987, 1991, 1996, 2001, 2006, 2011) இவர் அதே நிலம்பூர் தொகுதியை இந்திய தேசிய காங்கிரசு கட்சி வேட்பாளராக பிரதிநிதித்துவப்படுத்தி வருகிறார்.

## மாநில அமைச்சர்
ஜனவரி 1980 முதல் அக்டோபர் 1981 வரை, முகமது எ. கி. நாயனார் தலைமையிலான அமைச்சகத்தில் தொழிலாளர் மற்றும் வனத்துறை அமைச்சராக இருந்தார். பின்னர், ஏப்ரல் 1995 முதல் மே 1996 வரை, அ. கு. ஆன்டனி  தலைமையிலான அமைச்சகத்தில் தொழிலாளர் மற்றும் சுற்றுலாத்துறை அமைச்சராக இருந்தார். உம்மன் சாண்டி தலைமையிலான அமைச்சகத்தில் (2004-2006) இவர் செப்டம்பர் 2004 முதல் மின்வாரியத் துறை அமைச்சராக இருந்தார்.

முகமது, 2011 முதல் 2016 வரை இரண்டாவது உம்மன் சாண்டி அமைச்சகத்தில் மின்சாரம் மற்றும் போக்குவரத்து அமைச்சராக இருந்தார். இவரது துறையில் மின்சாரம், இரயில்வே, தபால் மற்றும் தந்தி, சாலை போக்குவரத்து, மோட்டார் வாகனங்கள் மற்றும் நீர் போக்குவரத்து ஆகியவையும் அடங்கும்..

## மேற்கோள்கள்

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:மலப்புறம் மாவட்ட மக்கள்
பகுப்பு:மலையாள அரசியல்வாதிகள்
பகுப்பு:வாழும் மக்கள்
பகுப்பு:1935 பிறப்புகள்
எம். ஏ. வாகீத்

**எம். ஏ. வாகீத்** (*M.A. Vaheed*) (  ) (பிறப்பு 14 மார்ச் 1950) ஓர் இந்திய அரசியல்வாதியும், கேரளாவைச் சேர்ந்த வழக்கறிஞரும் ஆவார். இந்திய தேசிய காங்கிரசைச் சேர்ந்த இவர் கேரள சட்டமன்றத்தில் 15 ஆண்டுகள் கழக்கூட்டம் சட்டப் பேரவை உறுப்பினராக இருந்தார்.

## அரசியல் வாழ்க்கை
கேரளாவில் இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் வாகீத் அரசியலில் நுழைந்தார். இவர் வட்டச் செயலாளர், மாவட்ட துணைத் தலைவர், மாவட்ட பொதுச் செயலாளர் என பணியாற்றினார். கல்லூரியில் படிக்கும்போது 1970களில் தனியார் கல்லூரி வேலைநிறுத்தத்தில் தீவிரமாகப் பங்கேற்ற இவர், செம்பழந்தி சிறீ நாராயணா கல்லூரியில் இருந்து வெளியேற்றப்பட்டார். பின்னர் இவர் நிலமேல் என்எஸ்எஸ் கல்லூரியில் சேர்ந்து படிப்பைத் தொடர்ந்தார்.

## பதவிகள்
வாகீத் 1978 ல் திருவனந்தபுரம் மாவட்ட இளைஞர் காங்கிரசு, 1983 முதல் 1989 வரை கனியாபுரம் தேங்காய் நார் கூட்டுறவு சங்கம், 1993இல் அந்தூர்கோணம் சேவை கூட்டுறவு வங்கி , 1985 இல் முறைசாரா கல்வி மற்றும் மேம்பாட்டுக்கான கேரள சங்கத்தின் தலைவர் என பல பதவிகளை வகித்துள்ளார். இந்திய தேசிய தொழிற்சங்க காங்கிரசுடன் இணைந்த தொழிற்சங்கங்களை ஒருங்கிணைப்பதில் இவர் முக்கியப் பங்கு வகித்தார். இவர் 1983 இல் *யூத் எக்ஸ்பிரஸ் நாளிதழ்* என்ற பத்திரிக்கையைத் தொடங்கினார்.

வாகீத்  கேரள மாநில சட்டமன்றத்திற்கு 2001இல் உறுப்பினரானார். 2006 , 2011 ஆம் ஆண்டுகளில் மாநில சட்டமன்றத் தேர்தலில் போட்டியிட்டு தொடர்  வெற்றிகளைப் பெற்றார். 2016 சட்டமன்றத் தேர்தலில், இவர் இந்திய கம்யூனிஸ்ட் கட்சியின் (மார்க்சிசம்) கடகம்பள்ளி சுரேந்திரனிடம் 11,477 வாக்குகள் வித்தியாசத்தில் தோற்றார். பாரதிய ஜனதா கட்சியின் வி முரளிதரன் இரண்டாவதாகவும், இவர் மூன்றாவதாகவும் வந்தார்.

## சொந்த வாழ்க்கை
முகமது காசிம் - முகம்மது உம்மல் தம்பத்யருக்கு 14 மார்ச் 1950 இல் கனியாபுரத்தில் வாகீத் பிறந்தார். அறிவியலில் பட்டம் பெற்ற பின்னர் இளங்கலைச் சட்டம் படித்து ஓர் வழக்கறிஞராக பயிற்சி செய்தார்.  இல்லிபா என்பவரை திருமணம் செய்து கொண்டார். இவர்களுக்கு இரண்டு மகள்கள் உள்ளனர்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பகுப்பு:மலையாள அரசியல்வாதிகள்
பகுப்பு:வாழும் மக்கள்
பகுப்பு:1950 பிறப்புகள்
நல்லன அள்ளி

**நல்லன அள்ளி** (*Nallanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமமானது செம்மாண்டகுப்பம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 8 கிலோமீட்டர் தொலைவில் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1,414 குடும்பங்கள் வசிக்கின்றன. கிராமத்தின் மொத்த மக்கள் தொகையானது 5,962 ஆகும். இதில் பெண்களின் எண்ணிக்கை 2,875 என்றும், ஆண்களின் எண்ணிக்கை 3,087 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
நெக்குந்தி, கிருஷ்ணகிரி மாவட்டடம்

**நெக்குந்தி** (*Nekkundhi*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியம், பெரியமுத்தூர் ஊராட்சிக்கு உட்பட்ட சிற்றூர் ஆகும். 

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து  9 கிலோமீட்டர் தொலைவிலும், மாநிலத் தலைநகரான சென்னையிலிருந்து 271 கிலோ மீட்டர் தொலைவிலும் அமைந்துள்ளது.

## ஊரில் உள்ள பள்ளிகள்
*ஊராட்சி ஒன்றிய துவக்கப்பள்ளி
*அரசு உயர்நிலைப்பள்ளி
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வி. என். வாசவன்

**வி. என். வாசவன்** (*V. N. Vasavan*) (1954 ) ஓர் இந்திய அரசியல்வாதியாவார். இவர்,கோட்டயம் மாவட்டத்தின் இந்தியப் பொதுவுடைமைக் கட்சியின் (மார்க்சிசம்)  ஏற்றுமானூர் சட்டமன்றத் தொகுதியின் உறுப்பினராக இருக்கிறார். தற்போதைய கேரள அரசின் பிணறாயி விஜயனின் இரண்டாவது அமைச்சகத்தில் கூட்டுறவு மற்றும் பதிவு அமைச்சராகவும் உள்ளார்.  http://www.deshabhimani.com/epaper-19-01-2015-1-1-0.html   

## அரசியல் வாழ்க்கை
வாசவன், மாணவர் கூட்டமைப்பு மூலம் அரசியலில் நுழைந்தார். பின்னர் கேரள சோசலிச இளைஞர் கூட்டமைப்பு, இந்திய ஜனநாயக வாலிபர் சங்கம் ஆகியவற்றின்  மாவட்ட இணைச் செயலாளராக இருந்தார். 1974இல் இந்தியப் பொதுவுடைமைக் கட்சியின் (மார்க்சிசம்) உறுப்பினரானார், 1991இல் கட்சியின் மாவட்டக் குழு உறுப்பினராகத் தேர்ந்தெடுக்கப்பட்டார். 1997இல் மாவட்டச் செயலக உறுப்பினராகவும், 18 ஜனவரி 2015 அன்று ஏற்றுமானூரில் நடந்த கட்சியின் மாநாட்டில் மாவட்டச் செயலாளராகவும் ஆனார். இவர் மாநிலக் குழு உறுப்பினராகவும் இருக்கிறார்.

## வகிக்கும் பதவிகள்
வாசவன், 1987இல் நடந்த கேரள சட்டமன்றத் தேர்தலில் புதுப்பள்ளியிலிருந்தும் 2006இல் நடந்த தேர்தலில் கோட்டயத்திலிருந்தும் போட்டியிட்டார். இவர் 2006 முதல் 2011 வரை கோட்டயம் சட்டமன்றத் தொகுதி உறுப்பினராக  இருந்தார். இப்போது கட்சியின் கோட்டயம் மாவட்டத்தின் மாவட்ட செயலாளர், மாநில குழு உறுப்பினர், கேரள மாநில இரப்பர் கூட்டுறவு நிறுவனத்தின் (RUBCO) இயக்குநர் குழு உறுப்பினர், இந்திய தொழிற் சங்க மையத்தின் பொது அமைப்பு, செயற்குழு உறுப்பினர் என பல பதவிகளை வகித்து வருகிறார்.

## மேற்கோள்கள்

## வெளி இணைப்புகள்
* http://www.niyamasabha.org/codes/members/vasavanvn.pdf
* https://www.youtube.com/watch?v=hNQOeOoKQa4
* http://www.thehindu.com/todays-paper/tp-national/tp-kerala/vn-vasavan-to-head-cpim-in-kottayam/article6800839.ece
* http://www.newindianexpress.com/states/kerala/V-N-Vasavan-Elected-CPM-Kottayam-Dist-Secretary/2015/01/19/article2625724.ece

பகுப்பு:கோட்டயம் மாவட்ட மக்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:கேரள அரசியல்வாதிகள்
பகுப்பு:கேரளப் பொதுவுடமைவாதிகள்
ஆர். ஆராவமுதன்

**இராமபத்ரன் ஆராவமுதன்** (*Ramabhadran Aravamudan*) (1936/1937  4 ஆகஸ்ட் 2021  ) இந்தியாவைச் சேர்ந்த ஒரு விண்வெளி விஞ்ஞானி மற்றும் பொறியியலாளர் ஆவார், அவர் 1962 இல் ஆரம்ப நாட்களில் இருந்தே இந்திய விண்வெளித் திட்டத்துடன் தொடர்புடையவர். அவர் தனது வாழ்க்கையில் தும்பா ஈக்வடோரியல் ராக்கெட் ஏவுதல் நிலையம், சதீஷ் தவான் விண்வெளி மையம் மற்றும் இஸ்ரோ செயற்கைக்கோள் மையத்தின் இயக்குநராகப் பணியாற்றினார். அவர் இந்திய விண்வெளி கழகத்தின் 2009 ஆம் ஆண்டு ஆர்யபட்டா விருதைப் பெற்றவர்.

## ஆரம்ப கால வாழ்க்கை
பிரிக்கப்படாத இந்தியாவின் சென்னை நகரில், ஒரு நடுத்தர வர்க்க குடும்பத்தில் ஆராவமுதன் பிறந்தார். இவர்  சென்னை தொழில்நுட்ப நிறுனத்தில் மின்னணுவியல் பொறியியலில் பட்டம் பெற்றார். அங்கு படிக்கும் போது இவர் முதல் தரத்தைப் பெற்ற மாணவர் ஆவார்.

## தொழில்
ஆராவமுதன் தனது தொழில் வாழ்க்கையை டிராம்பே அணு உலை கட்டுப்பாட்டுப் பிரிவில் உள்ள அணுசக்தி துறையில் (DAE) பணிபுரியத் தொடங்கியதன் மூலம் தொடங்கினார். இவர் 1962 ஆம் ஆண்டு  வேலையை விட்டுவிட்டு திருவனந்தபுரத்திற்கு இந்தியாவின் விண்வெளி ஆராய்ச்சியின் தந்தை என அழைக்கப்படும் விக்ரம் சாராபாயுடன் பணிபுரிவதற்காக விண்வெளி ஆராய்ச்சிக்கான இந்திய தேசியக் குழு (இன்கோஸ்பார்) என அழைக்கப்படும் இந்திய விண்வெளி ஆராய்ச்சி நிறுவனத்தில் (இஸ்ரோ) முதலில் சேர்ந்தவர்களில் ஒருவர் ஆவார். இந்த நேரத்தில் அவர் நாசாவின் கோடார்ட் விண்வெளி விமான மையத்தில் அறிவியல் தரவுகளை சேகரிப்பதற்காக சிறிய ஏவுகலங்களை ஒன்று சேர்ப்பது மற்றும் ஏவுவது குறித்து பயிற்சி அளித்தார். இவர் தும்பாவில் இஸ்ரோவின் ஏவூர்தி ஏவுதளத்தில் பணிபுரிந்தபோது, ஏவூர்தி ஏவுதல் திட்டத்தின் சில வரலாற்றுப் படங்கள் பிரெஞ்சு தெரு புகைப்படக் கலைஞர் ஹென்றி கார்டியர்-பிரெசனால் கைப்பற்றப்பட்டன.  இந்திய விண்வெளித் திட்டத்தின் ஆரம்ப நாட்களை ஆராவமுதன் தனது மனைவி கீதா ஆராவமுதனுடன் இணைந்து எழுதிய *இஸ்ரோ: தனிப்பட்ட வரலாறு என்ற புத்தகத்தில் ஆவணப்படுத்தினார்.* புத்தகத்தில், வெளியீட்டு தளத்தின் தேர்வு, டெலிமெட்ரி அமைப்புகள் மற்றும் சர்வதேச தடைகள் காரணமாக அமைப்பு எவ்வாறு குறைந்த ஆதாரங்களுடன் செயல்பட்டது என்பது உட்பட திட்டத்தின் கருத்துருவாக்கம் பற்றி அவர் எழுதுகிறார்.

1970 களின் முற்பகுதியில், இவர் தும்பா ஈக்வடோரியல் ஏவூர்தி ஏவுதல் நிலையத்தின் இயக்குநராகப் பணியாற்றினார். 1980 களில், இவர் விக்ரம் சாராபாய் விண்வெளி மையத்தின் இணை இயக்குநரானார். 1989 ஆம் ஆண்டில், இவர் சதீஷ் தவான் விண்வெளி மையத்தின் இயக்குநராகப் பொறுப்பேற்றார், 1994 ஆம் ஆண்டில், இவர் இஸ்ரோ செயற்கைக்கோள் மையத்தின் இயக்குநராக பெங்களூரு சென்றார். இவர் 1997 இல் இஸ்ரோவில் இருந்து ஓய்வு பெற்றார்.

ஆராவமுதன் 2009 ஆம் ஆண்டில் இந்திய விண்வெளி கழகத்தின் ஆரியபட்டா விருதையும் 2010 இல் இந்திய விண்வெளி ஆராய்ச்சி நிறுவனத்தின் தனித்துவமிக்க சாதனகை்கான விருதையும் பெற்றார்.

## தனிப்பட்ட வாழ்க்கை
ஆராவமுதன் ஒரு பத்திரிகையாளரான கீதா ஆராவமுதனை மணந்தார். இந்த தம்பதிக்கு இரண்டு மகன்கள் இருந்தனர். ஆராவமுதன் ஆகஸ்ட் 4, 2021 அன்று பெங்களூரில் உள்ள அவரது வீட்டில் இறந்தார். இறக்கும் போது இவருக்கு வயது 84.  இவருக்கு ஒரு வருடத்திற்கு முன்பு சிறுநீரக செயலிழப்பு இருப்பது கண்டறியப்பட்டது.

## விருதுகள்

* தி ஆஸ்ட்ரோநாடிகல் சொசைட்டி ஆஃப் இந்தியா (2009) ஆரியபட்டா விருது 
* இஸ்ரோவின் சிறந்த சாதனை விருது (2010)

## மேற்கோள்கள்

பகுப்பு:2021 இறப்புகள்
பகுப்பு:விண்வெளி அறிவியலாளர்கள்
வா. ப. சிவக்குமார்

**வாழப்பிள்ளியில் பத்மநாபன் நாயர் சிவகுமார்** (*Vazhappilliyil Padmanabhan Nair Sivakumar*) (1947 - 1993) என்கிற **வா. ப. சிவகுமார்** ஓர் இந்திய எழுத்தாளரும், மொழிபெயர்ப்பாளரும் ஆவார். இவர் தனது சிறுகதைகள் மூலம் மலையாள இலக்கியத்தில் ஒரு புதிய உணர்வைக் கொண்டு வந்தார். நான்கு சிறுகதைத் தொகுப்புகளைத் தவிர, இவர் நையாண்டி கட்டுரைகளின் தொகுப்பையும் வெளியிட்டார். மேலும், ஹோர்ஹே லூயிஸ் போர்கெஸ், யூஜின் அயோனெஸ்கோ ஆகியோரின் பல படைப்புகளை மலையாளத்தில் மொழிபெயர்த்தார்.
 
## சுயசரிதை

சிவகுமார், 15 மே 1947 அன்று தென்னிந்திய மாநிலமான கேரளாவின் ஆலப்புழா மாவட்டத்திலுள்ள மாவேலிக்கரையில் பொழராமத் பத்மநாபன் நாயர் - தெக்கே வாழப்பிள்ளியில் ஜானகி அம்மாவுக்குப் பிறந்தார். பந்தளத்திலும் மாவேலிக்கரையிலும் பள்ளிப் படிப்பை முடித்த பிறகு கேரளப் பல்கலைக்கழகத்தில், பட்டப்படிப்பைப் பெறுவதற்காக புனித பெர்க்மன்ஸ் கல்லூரியில் சேர்ந்தார். அதைத் தொடர்ந்து, இவர் 1966இல் தொலைபேசித் துறையில் சேர்ந்து தனது வாழ்க்கையைத் தொடங்கினார். ஆனால் தொழிலாளர் வேலைநிறுத்தத்தில் பங்கேற்றதற்காக இவர் பணியிலிருந்து இருந்து நிறுத்தப்பட்டார். இந்த வாய்ப்பை இவர் மேலும் படிக்க பயன்படுத்தினார் . மலையாளத்தில் முதல் தரத்துடன் முதுகலை பட்டம் பெற்று, கேரளாவிலுள்ள பல்வேறு அரசு கல்லூரிகளில் விரிவுரையாளராக பணியாற்றினார்.

சிவகுமார், கீதா என்பவரை மணந்தார். தம்பதியருக்கு கிரண் சிவகுமார், நவீன் சிவகுமார் என்ற இரண்டு மகன்கள் இருந்தனர். இவர் 27 ஜூலை 1993 இல், தனது 46 வயதில், புற்றுநோயால் இறந்தார்.

## மரபும் மரியாதையும்
சிவக்குமாரின் படைப்பு நான்கு சிறுகதைத் தொகுப்புகளை உள்ளடக்கியது. 1979 வெளியீடான திருவிதாங்கூர் கதைகள், அதைத் தொடர்ந்து கரயோகம் ஓட்டா, வி.பி.சிவகுமாரின்டே கதகள் ஆகியன. இவர் *தலஸ்தானதே அனுமன்* என்ற தனது சில நையாண்டி கட்டுரைகளின் தொகுப்பை வெளியிட்டார். *போர்கெஸ் கதகள்* என்பது சிவகுமாரால் மலையாளத்தில் மொழிபெயர்க்கப்பட்ட ஹோர்ஹே லூயிஸ் போர்கெஸின் சிறுகதைகளின் தொகுப்பாகும். யூஜின் அயோனெஸ்கோவின் மூன்று நாடகங்களும் இவரால் மொழிபெயர்க்கப்பட்டன. இவரது எழுத்துக்கள் பல விமர்சகர்களால் ஆய்வு செய்யப்பட்டுள்ளன. *வி.பி.சிவகுமார்*  என்ற ஆய்வை எழுதிய  டி.பிரதீப் குமார்  அவர்களில் ஒருவர். *ஸ்மரானா* (நினைவூட்டல்கள்), என்ற நூல் 2003இல் இவரைப் பற்றி வெளியிடப்பட்ட ஒரு நூலாகும்.

இவருக்கு மரியாதை செலுத்தும் விதமாக "வி.பி. சிவகுமாரின் நினைவு கேலி விருது" என்ற  ஒரு இலக்கிய விருது தொடங்கப்பட்டது. கெ. ஆர். மீரா, சுபாஷ் சந்திரன், எஸ். ஹரிஷ் அம்பிகாசுதன் மாங்கத் ஆகியோர் இவ்விருது பெற்றவர்களில் அடங்குவர்

## நூலியல்
### சிறுகதைத் தொகுப்புகள்
* 
* 
* 
* 

### மொழிபெயர்ப்புகள்
* 

### கட்டுரைகள்
* 

### வா. ப. சிவக்குமரைப் பற்றிய படைப்புகள்
* 
* 

## மேற்கோள்கள்

## வெளி இணைப்புகள்
* 

பகுப்பு:இந்திய மொழிபெயர்ப்பாளர்கள்
பகுப்பு:ஆலப்புழை மாவட்ட மக்கள்
பகுப்பு:கேரள எழுத்தாளர்கள்
பகுப்பு:1993 இறப்புகள்
பகுப்பு:1947 பிறப்புகள்
மிஸ்டர் அண்ட் மிசஸ் சின்னத்திரை 3

**மிஸ்டர் அண்ட் மிசஸ் சின்னத்திரை 3** என்பது 24 ஏப்ரல் 2021 ஆம் ஆண்டு முதல் விஜய் தொலைக்காட்சியில் ஒவ்வொரு சனி மற்றும் ஞாயிற்றுக்கிழமைகளில் மாலை 6.30 மணிக்கு ஒளிபரப்பான உண்மைநிலை போட்டி விளையாட்டு நிகழ்ச்சி ஆகும். இது மிஸ்டர் அண்ட் மிசஸ் சின்னத்திரையின் மூன்றாவது பருவம் ஆகும்.

முதல் இரண்டு பருவத்தையும் தொகுத்து வழங்கிய மா கா பா ஆனந்த் என்பவர் இணைத்து அர்ச்சனா மற்றும் நிஷா ஆகியோர் தொகுப்புரை ஆற்ற, தேவதர்சினி மற்றும் கோபிநாத் ஆகியோர் நடுவர்களாக உள்ளனர். இந்த பருவத்தின் வெற்றியாளராக சரத் மற்றும் கிருத்திகா ஆவார்கள்.

## போட்டியாளர்கள்

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
நூலஅள்ளி

**நூலஅள்ளி** (*Noolahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 7 கிலோமீட்டர் தொலைவிலும், மாநில தலைநகரான சென்னையிலிருந்து 292 கிலோமீட்டர் தொலைவிலும் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1536 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6366 ஆகும். இதில் பெண்களின் எண்ணிக்கை 3047 என்றும், ஆண்களின் எண்ணிக்கை 3319 என்றும் உள்ளது. கிராமத்தின் மொத்த எழுத்தறிவு விகிதம் 52.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*நூல அள்ளி திம்மராயசாமி கோயில்
*நூலஅள்ளி மாரியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பாகலஅள்ளி

**பாகலஅள்ளி** (*Pagalahalli*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு   உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  14 கிலோமீட்டர் தொலைவிலும், நல்லம்பள்ளியில் இருந்து 5 கிலோ மீட்டர் தொலைவிலும், மாநில தலைநகரான சென்னையிலிருந்து 303 கிலோமீட்டர் தொலைவிலும் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1827 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7002 ஆகும். இதில் பெண்களின் எண்ணிக்கை 3429 என்றும், ஆண்களின் எண்ணிக்கை 3587 என்றும் உள்ளது. கிராமத்தின் மொத்த எழுத்தறிவு விகிதம் 61.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பாளையம், தருமபுரி

**பாளையம்** (*Palayam*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  17 கிலோமீட்டர் தொலைவில் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1,800 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7,136 ஆகும். இதில் பெண்களின் எண்ணிக்கை 3,473 என்றும், ஆண்களின் எண்ணிக்கை 3,663 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
வைபவ் கவுல்

**வைபவ் கவுல்** (*Vaibhav Kaul*)  இந்தியாவைச் சேர்ந்த ஒரு புவியியலாளராவார். இமயமலைப் புவியியலாளர், சுற்றுச்சூழல் அறிஞர், புகைப்படக் கலைஞர் மற்றும் ஓவியர் என இவருக்கு பன்முகங்கள் உண்டு. வைபவ் ஆக்சுபோர்டு பல்கலைக்கழகம், செஃபீல்டு பல்கலைக்கழகம் மற்றும் தில்லி பல்கலைக்கழகங்களில்  சுற்றுச்சூழல் மாற்றம் நிறுவனத்தின் முன்னாள் மாணவர் ஆவார். இராயல் புவியியல் சங்கம் மற்றும் இராயல் ஆசியாடிக் சங்கம்  போன்றவற்றில் உறுப்பினர் தகுதியைப் பெற்றிருந்தார்.

வளிமண்டல அறிவியல், புவி உருவியல் பற்றிய ஆய்வுகளுடன் மனிதப் புவியியல் மற்றும் கலாச்சார மானுடவியல் ஆகியவற்றை ஒருங்கிணைக்க  கவுல் புதிய அணுகுமுறைகளைப்  பயன்படுத்தினார். இந்தியாவின் பனிமூடிய உயர் மலை பகுதிகளான லாகால், கர்வால், குமாவோன் மற்றும் சிக்கிம் உள்ளிட்ட பகுதிகளில் சமூக சுற்றுச்சூழல் மாற்றத்தையும்   பேரழிவு இடர்களையும் ஆய்வு செய்துள்ளார். இவரது இயற்கை நிலக்காட்சி, காட்சி புவியியல் மற்றும் காட்சி இனவியல் படைப்புகள் ஆசியா, ஆப்பிரிக்கா, ஐரோப்பா மற்றும் அமெரிக்காவில் காட்சிப்படுத்தப்பட்டு வெளியிடப்பட்டுள்ளன.

இமயமலையில் மாற்றம், ஆபத்து, நம்பிக்கை மற்றும் நெகிழ்ச்சி பற்றிய தனது ஆராய்ச்சியின் அடிப்படையில் 2016 ஆம் ஆண்டு ஆவணப்படமான மலையை எதிர்கொள்ளல்  (*ஃபேசிங் தி மவுண்டனை* ) படத்தை உருவாக்க இவர் திரைப்பட இயக்குநர் இராசு ஆரிசனுடன் இணைந்து ஆலோசித்தார்.  2017 ஆம் ஆண்டு ஒரு விழிப்புணர்வு  (*அன்  அவேக்கனிங் ) மற்றும் 2018 ஆம் ஆண்டு  காலத்தின்  சிறைச்சாலையில் பனிப்பந்துகளுடன் விளையாடுவது*  ( பிளேயிங் வித் சுனோபால்சு இன் தி பிரிசன் ஆப் டைம்) என்ற இரண்டு கலைப்படங்களில் தோன்றினார் இந்த  இரண்டு கவித்துவமான ஆங்கிலோ-இமாலயப் படங்களிலும்  ஒளிப்பதிவாளர் இயான் சேடனுடன் இணைந்து வைபவ் பணியாற்றினார். இமயமலையில் நிகழும் சமூக, பொருளாதார, பண்பாட்டு மாற்றங்களை எடுத்துக்காட்டும் வகையில்  கவுல் மேற்கொண்ட புவியியல் ஆராய்ச்சியை அடிப்படையாகக் கொண்டு 2018 ஆம் ஆண்டின் விருது பெற்ற *மவுண்டன், பிரீசுட்டு, சன்* ஆகிய படங்களிலும் கவுல் மற்றும் செடோன் இணைந்து பணியாற்றினர்.

## மேற்கோள்கள்


பகுப்பு:1991 பிறப்புகள்
பகுப்பு:வாழும் மக்கள்
பகுப்பு:புவியியலாளர்கள்
பகுப்பு:இந்தியப் புவி அறிவியலாளர்கள்
நீல் அத்கர்

**வில்லியம் நீல் அத்கர்**  (*William Neil Adger*) இங்கிலாந்திலுள்ள எக்சிடெர் பல்கலைக்கழகத்தில் மனித புவியியல் பேராசிரியர் ஆவார். 1964 ஆம் ஆண்டு வில்லியம் பிறந்தார்.
 
பொருளாதாரத்தில் முதுநிலை பட்டத்தை எடின்பரோ பல்கலைக்கழகத்திலும், இலண்டன் பல்கலைக்கழகதைச் சேர்ந்த வை கல்லூரியில் வேளாண் பொருளாதாரப் பாடத்தில் முதுநிலை பட்டத்தையும், கிழக்கு ஆங்கிலியா பல்கலைக்கழகத்தில் முனைவர் பட்டத்தையும் வில்லியம் பெற்றுள்ளார்.  இவருக்கு 2001 ஆம் ஆண்டு  லெவர்கூல்ம் அறக்கட்டளையின் பிலிப் லெவர்கூல்ம் பரிசு வழங்கப்பட்டது. தாம்சன் ராய்ட்டர்சு நிறுவனத்தால் மிகவும் மேற்கோள் காட்டப்பட்ட விஞ்ஞானி என்ற சிறப்பையும் வில்லியம் பெற்றார். கால நிலை மாற்றத்திற்கான ஆலோசனைக் குழுவை அரசாங்கத்துடன் ஒருங்கிணைப்பதில் வில்லியம் நீல் பெரும்பங்கு வகித்தார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:சுற்றுச்சூழல் செயற்பாட்டாளர்கள்
பகுப்பு:ஆங்கிலேய மக்கள்
பல்பொருள் அங்காடி

ஒரு பல்பொருள் அங்காடி என்பது ஒரு சுய சேவை கடையாகும், இது பலவகையான உணவுகள், பானங்கள் மற்றும் வீட்டுப் பொருட்கள் பல பிரிவுகளாக ஏற்பாடு செய்யப்பட்டுள்ளது. முந்தைய மளிகைக் கடைகளை விட இது பெரியது மற்றும் பரந்த தேர்வைக் கொண்டுள்ளது. ஆனால் இது ஒரு ஹைப்பர் மார்க்கெட் அல்லது பெரிய பெட்டி சந்தையை விட சிறிய மற்றும் அதிக வரம்புக்குட்பட்டது.

இருப்பினும், அன்றாட பயன்பாட்டில், "மளிகைக் கடை" என்பது சூப்பர் மார்க்கெட்டுக்கு ஒத்ததாகும்,  மற்றும் மளிகைப் பொருட்களை விற்கும் மற்ற வகை கடைகளைக் குறிக்கப் பயன்படாது.

சூப்பர் மார்க்கெட்டில் பொதுவாக இறைச்சி, புதிய பொருட்கள், பால் மற்றும் சுடப்பட்ட பொருட்களுக்கான அலமாரிகள் உள்ளன. பதிவு செய்யப்பட்ட மற்றும் பேக்கேஜ் செய்யப்பட்ட பொருட்கள் மற்றும் சமையலறை பாத்திரங்கள், வீட்டு சுத்தம் செய்யும் பொருட்கள், மருந்தக பொருட்கள் மற்றும் செல்லப்பிராணி பொருட்கள் போன்ற பல்வேறு உணவு அல்லாத பொருட்களுக்கும் அடுக்கு இடம் ஒதுக்கப்பட்டுள்ளது.

## வரலாறு
சில்லறை விற்பனையின் ஆரம்ப நாட்களில், வணிகர் கவுண்டருக்குப் பின்னால் உள்ள அலமாரிகளில் இருந்து ஒரு உதவியாளரால் பொருட்கள் பொதுவாகக் கொண்டு வரப்பட்டன, அதே நேரத்தில் வாடிக்கையாளர்கள் கவுண்டருக்கு முன்னால் காத்திருந்து அவர்கள் விரும்பும் பொருட்களைச் சுட்டிக்காட்டினர். பெரும்பாலான உணவுகள் மற்றும் பொருட்கள் தனித்தனியாக மூடப்பட்ட நுகர்வோர் அளவிலான தொகுப்புகளில் வரவில்லை, எனவே ஒரு உதவியாளர் நுகர்வோர் விரும்பிய துல்லியமான அளவை அளந்து கொடுக்க வேண்டும். இது சமூக தொடர்புக்கான வாய்ப்புகளை வழங்கியது: பலர் இந்த வணிக பாணியை "ஒரு சமூக சந்தர்ப்பம்" என்று கருதினர் மற்றும் பெரும்பாலும் "ஊழியர்கள் அல்லது பிற வாடிக்கையாளர்களுடன் உரையாடலை இடைநிறுத்துவார்கள்".

## வளரும் நாடுகளில் வளர்ச்சி
1990 களில் தொடங்கி, வளரும் நாடுகளில் உணவுத் துறை வேகமாக மாறியுள்ளது, குறிப்பாக லத்தீன் அமெரிக்கா, தென்கிழக்கு ஆசியா, இந்தியா, சீனா மற்றும் தென்னாப்பிரிக்காவில். வளர்ச்சியுடன் கணிசமான போட்டியும் ஓரளவு ஒருங்கிணைப்பும் வந்துள்ளது. [38] இந்த சாத்தியக்கூறுகளால் வழங்கப்பட்ட வாய்ப்புகள் பல ஐரோப்பிய நிறுவனங்களை இந்த சந்தைகளில் முதலீடு செய்ய ஊக்குவித்துள்ளது (முக்கியமாக ஆசியாவில்) மற்றும் அமெரிக்க நிறுவனங்கள் லத்தீன் அமெரிக்கா மற்றும் சீனாவில் முதலீடு செய்ய. உள்ளூர் நிறுவனங்களும் சந்தையில் நுழைந்தன.

## தளவமைப்பு உத்திகள்
சூப்பர் மார்க்கெட்டில் வரும்போது பெரும்பாலான பொருட்கள் ஏற்கனவே தொகுக்கப்பட்டுள்ளன. தொகுக்கப்பட்ட பொருட்கள் அலமாரிகளில் வைக்கப்பட்டு, பொருளின் வகைக்கு ஏற்ப ரேக்குகள் மற்றும் பிரிவுகளில் ஏற்பாடு செய்யப்பட்டுள்ளன. புதிய பொருட்கள் போன்ற சில பொருட்கள் தொட்டிகளில் சேமிக்கப்படுகின்றன. இந்த புதிய தயாரிப்புகளுக்கு அப்படியே குளிர் சங்கிலி தேவைப்படுகிறது மற்றும் வெப்பநிலை கட்டுப்பாட்டு காட்சி சாதனங்களில் வைக்கப்படுகிறது.

## இந்தியா
இந்தியாவில் உள்ள பல்பொருள் அங்காடி சில வழிகளில் தனித்துவமானது, முக்கியமாக நுகர்வோர் வரம்பிற்கு நன்றி மற்றும் சில்லறை வணிகத்தின் தனித்துவமான விநியோக மாதிரிகள். பெரிய கடைகள் முதல் பெரிய பல்பொருள் அங்காடிகள் வரை ஆன்லைன் மளிகை கடைகள் வரை, இந்தியாவில் மளிகை வியாபாரம் சேனல்கள் முழுவதும் இயங்குகிறது. 

## மேற்கோள்கள்

பகுப்பு:வணிகம்
ஈழச்சேரி ராமச்சந்திரன்

**ஈழச்சேரி ராமச்சந்திரன்** (*Ezhacherry Ramachandran*)  இந்தியாவின் கேரள மாநிலத்தைச் சேர்ந்த  ஒரு மலையாளக் கவிஞராவார்.  திரைப்பட பாடலாசிரியராகவும் பத்திரிகையாளராகவும்   இவர் மலையாள இலக்கிய உலகில் இயங்கி வருகிறார்.  பல மலையாளத் திரைப்படங்கள் மற்றும் இசைத் தொகுப்புகளுக்கு ராமச்சந்திரன்  பாடல்கள் எழுதியுள்ளார். 2020 ஆம் ஆண்டு இவருக்கு வயலார் விருது வழங்கப்பட்டது.

## தனிப்பட்ட வாழ்க்கை
ராமச்சந்திரன் கேரளாவின் பாலா அருகே உள்ள ஈழச்சேரியில் பிறந்தார். எதநாடு எசு.வி.என்.எசு.எசு உயர்நிலைப் பள்ளியில் படித்தார்.  தேசபிமானி வார இதழின் தலைமை ஆசிரியராக இருந்தார். தொழில்முறை நாடகங்களுக்கான சிறந்த பாடலாசிரியர் விருதை அவர் பல முறை வென்றுள்ளார். இவர் 30 எண்ணிக்கைக்கும் மேற்பட்ட திரைப்படப் பாடல்களையும் எழுதியுள்ளார்.

## விருதுகள்
* கேரள மாநில பால சாகித்ய நிறுவனம் விருது 1995
* கேரள சாகித்ய அகாடமி விருது 2008 
* உள்ளூர் விருது
* அபுதாபி சக்தி விருது
* மூளூர் விருது
* ஏபி கலைக்காடு விருது
* எசு.பி.டி விருது
* நிமிசகவி அச்சல் ஆர். வேலு பிள்ளை விருது
* ஏழுமங்கலம் வாமதேவன் விருது
* பந்தளம் கேரள வர்மா விருது 
* எம்எசு ருத்ரன் விருது 
* *சன்னி செருக்கனும் சங்கீத பெண்களூம்* நூலுக்காக 2015 ஆம் ஆண்டிற்கான குழந்தை இலக்கியத்திற்கான கேரள சாகித்ய அகாடமி விருது 
* 2016 இல் ஆசான் சிமரக கவிதா புரசுகாரம்
* 2020 ஆம் ஆண்டில்  ஐ.வி. தாசு விருது 
* 2020 ஆம் ஆண்டில் வயலார் விருது 

## மேற்கோள்கள்


பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:கோட்டயம் மாவட்ட மக்கள்
பகுப்பு:1944 பிறப்புகள்
பகுப்பு:ஊர்ப் பெயரால் அறியப்படும் மக்கள்
பகுப்பு:கேரள சாகித்ய அகாடமி விருது பெற்றவர்கள்
ஜோஸ் தெட்டாயில்

**ஜோஸ் தெட்டாயில்** (*Jose Thettayil*) (பிறப்பு 17 ஆகஸ்ட் 1950) ஓர் இந்திய அரசியல்வாதியும், தொழிற்சங்கவாதியும், வழக்கறிஞரும், ஜனதா தளத்தின் (மதச்சார்பற்ற) உறுப்பினருமாவார். இவர் கேரள அரசாங்கத்தின் முன்னாள் போக்குவரத்து அமைச்சராகவும் இருந்தார். இவர் கேரள சட்டமன்றத்தில் எர்ணாகுளம் மாவட்டத்திலுள்ள அங்கமாலி தொகுதியை பிரதிநிதித்துவப்படுத்துகிறார்.

## தொழில்
ஜோஸ் அங்கமாலியில் 17 ஆகஸ்ட் 1950 அன்று தாமஸ் தெட்டாயில் - பிலோமினா தம்பதியருக்கு மகனாகப் பிறந்தார். இவர் காலடியில் சிறீ சங்கரா கல்லூரியில் விலங்கியல் துறையில் இளம் அறிவியல் பட்டமும், எர்ணாகுளம் அரசு சட்டக் கல்லூரியில் இளங்கலை சட்டப்பட்டமும் பெற்றார். இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் அரசியலில் நுழைந்த இவர் 1973இல் அங்கமாலி தொகுதியில் இளைஞர் காங்கிரசின் அமைப்பாளராக இருந்தார். 1975இல் இந்திய தேசிய காங்கிரசிலிருந்து வெளியேற்றப்பட்டார். நெருக்கடி நிலை காலத்தில் 1977இல் முன்னாள் ஜனதா கட்சியில் சேர்ந்து 1980இல் மாநிலக் குழு உறுப்பினராகவும், தேசிய அமைப்பு உறுப்பினராகவும், 1981இல் எர்ணாகுளம் மாவட்டத்தின் ஜனதா கட்சியின் துணைத் தலைவராகவும் ஆனார்.

## சொந்த வாழ்க்கை
ஜோஸ், டெய்சி என்பவரை மணந்தார். இவர்களுக்கு ஜோஸ், ஆதர்ஷ் என்ற இரண்டு மகன்கள் உள்ளனர்.

## குற்றச்சாட்டு
ஜூன் 2013 இல், இவரும், இவரின் மகன் ஆதர்ஷும் சேர்ந்து  ஒரு வருடமாக பாலியல் ரீதியாக துன்புறுத்தியதாக இவரது தொகுதியில் வசிக்கும் ஒரு பெண்ணால் குற்றம் சாட்டப்பட்டனர். அப்பெண் இவருடன் இடம்பெற்ற படுக்கையறை காட்சிகளின் திருத்தப்பட்ட பதிப்புகளை வெளியிட்டார். இது ஒரு கற்பழிப்பு அல்ல, ஒரு சந்திப்பு என பின்னர் நிரூபிக்கப்பட்டது. பாலியல் துன்புறுத்தல் மனுவை "அரசியல் உள்நோக்கம்" கொண்டதாகக் கருதி இந்திய உச்ச நீதிமன்றம் நிராகரித்தது. நீதிபதி டி. எஸ். தாக்கூர் தலைமையிலான அமர்வு, அந்த பெண் தெட்டாயிலை தனது வீட்டுக்கு அழைத்ததாகவும், நெருக்கமான தருணங்களை படம் பிடித்ததாகவும் குறிப்பிட்டார்.

## மேற்கோள்கள்

## வெளி இணைப்புகள்
*

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கேரள அரசியல்வாதிகள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
ஆண்டனி ராஜூ

**ஆண்டனி ராஜூ** (*Antony Raju*) (  ) ஓர் இந்திய அரசியல்வாதியும், கேரள அரசில் சாலை போக்குவரத்துத் துறை, மோட்டார் வாகனங்கள், நீர் போக்குவரத்து ஆகியதுறைகளின் அமைச்சராகவும் இருந்தார். இவர் ஜனாதிபத்ய கேரள காங்கிரசுகட்சியின் தலைவராவார்.இவர் 2021இல் கேரளாவின் திருவனந்தபுரம் தொகுதியிலிருந்து கேரள சட்டமன்றத்திற்கு தேர்ந்தெடுக்கப்பட்டார். முன்னதாக இவர் திருவனந்தபுரம் மேற்கு தொகுதியின் சட்டமன்ற உறுப்பினராக 1996 முதல் 2001 வரை இருந்தார்.

## ஆரம்பகால வாழ்க்கையும், கல்வியும்
ராஜூ 18 நவம்பர் 1954 அன்று , திருவனந்தபுரத்தின் பூந்துறையில் பிறந்தார். பூந்துறை புனித தோமையா பள்ளியில் ஆரம்பக் கல்வியைப் பெற்ற இவர், எர்ணாகுளம், கலமசேரி, ராஜகிரி பள்ளியில் பள்ளிப் படிப்பை முடித்தார். திருவனந்தபுரம் தும்பா புனித சேவியர் கல்லூரியில் தனது முதுகலை பட்டப்படிப்பை முடித்தார்.

## அரசியல் வாழ்க்கை
1996இல், ஆண்டனி ராஜூ கேரள காங்கிரசு (ஜோசப்) கட்சியின் சார்பில் இடதுசாரி ஜனநாயக முன்னனி வேட்பாளராகப் போட்டியிட்டார். இவரது  முதல் அரசியல் வெற்றி திருவனந்தபுரம் மேற்குத் தொகுதியிலிருந்து வந்த்தது. இருப்பினும், 2016 தேர்தலில் இவர் ஜனாதிபத்ய கேரள காங்கிரசு வேட்பாளராக போட்டியிட்டு வி. எஸ். சிவக்குமாரிடம் தோற்றார். ஆனால் 2021 தேர்தலில், இவர் சிவகுமாரை 8000 வாக்குகள் வித்தியாசத்தில் தோற்கடித்தார்.

## மேற்கோள்கள்

## வெளி இணைப்புகள்
* Chandy Faces Heat Over Kasturirangan Report

பகுப்பு:கேரள சட்டமன்ற உறுப்பினர்கள்
பகுப்பு:மலையாள அரசியல்வாதிகள்
பகுப்பு:1954 பிறப்புகள்
பகுப்பு:வாழும் மக்கள்